Alle toge til og fra Brønderslev er standset. - Vi sidder i toget mellem Vrå og Brønderslev, og har fået at vide, at der er en bombetrussel i Brønderslev. Vi har fået at vide, at vi ikke kan køre videre, før politiet har afsøgt området. De siger, at de ikke kan sige noget om, hvornår vi kan køre igen. Der er stadig fin varme på i toget, og vi er blevet tilbudt gratis kaffe og chokolade, siger Lea Christensen fra toget til tv2nord.dk. Bombetruslen blev indtelefoneret 13.21 til Alarm 112. I følge vagtchef Poul Badsberg tager politiet de nødvendige forholdsregler og har bl.a. afspærret parkeringspladsen foran banegården.

Opsummering:
Der er indtelefoneret en bombetrussel mod banegården i Brønderslev. Det bekræfter vagtchefen ved Nordjyllands Politi overfor TV2/Nord.